-207-

**Zápisnica**

**z 19. pracovného zasadnutia Obecného zastupiteľstva**

**v Kráľovej nad Váhom**

**dňa 10. mája 2017**

**Prítomní:**

|  |  |
| --- | --- |
| **Starosta obce:** | RNDr. Ferenc Bergendi |
| **Poslanci OZ:** | Ing. Ladislav Adamkó |
|  | Ing. Imrich Kovács  Ing. Eliška Vargová  Ondrej Kožuch  Ing. Štefan Vincze |
|  | Bc. Tibor Vincze |
|  | Atila Forró |
|  |  |
| **Referentky OcÚ :** | Alžbeta Vadkertiová |
|  | Bc. Erika Šmátralová |
|  |  |
| **Hlavný kontrolór:** | Štefan Bencze |
| **Hosť:** | Tomáš Morovič |

Zasadnutie otvoril starosta obce RNDr. Ferenc Bergendi, ktorý privítal prítomných a konštatoval, že všetci poslanci OZ boli na zasadnutie pozvaní osobne rozoslanými pozvánkami. Uviedol, že poslanec OZ, Ing. Kristián Morovič telefonicky nahlásil neprítomnosť a poslankyňa OZ, Mgr. Hajnalka Oláh pred začiatkom zasadnutia obecného zastupiteľstva osobne odovzdala opravený/doplnený návrh VZN a ospravedlnila sa, že sa nemôže zúčastniť na zasadnutí OZ.

Priebeh rokovania je nahrávaný a napálený na DVD, čo tvorí prílohu zápisnice.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Ing. Imrich Kovács

Ondrej Kožuch

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 19a/2017-OZ**

*Prezentácia: 7 poslancov OZ*

*Za schválenie overovateľov zápisnice hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Ing. Štefan Vincze, Bc. Tibor Vincze, Atila Forró*

b) Za zapisovateľku bola navrhnutá referentka OcÚ, Bc. Erika Šmátralová

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 19b/2017-OZ**

*Prezentácia: 7 poslancov OZ*

-208-

*Za schválenie zapisovateľa zápisnice hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Ing. Štefan Vincze, Bc. Tibor Vincze, Atila Forró*

**2. Návrh na schválenie programu zasadnutia obecného zastupiteľstva**

Poslancom bola doručená pozvánka na zasadnutie obecného zastupiteľstva obsahujúca návrh programu zasadnutia. Návrh programu predniesol starosta obce RNDr. Ferenc Bergendi

1. Otvorenie zasadnutia obecného zastupiteľstva, určenie overovateľov a zapisovateľa zápisnice
2. Návrh na schválenie programu schôdze obecného zastupiteľstva
3. Informácia o plnení uznesení z predchádzajúceho zasadnutia OZ
4. Správa hlavného kontrolóra o výsledku finančnej kontroly č. 5/2017 – kontrola príjmov, výdavkov a finančných operácií obce, hospodárenie a nakladanie s majetkom a majetkovými právami Obce Kráľová nad Váhom za obdobie III. štvrťrok 2016
5. Správa hlavného kontrolóra o výsledku finančnej kontroly č. 6/2017 – kontrola príjmov, výdavkov a finančných operácií obce, hospodárenie a nakladanie s majetkom a majetkovými právami Obce Kráľová nad Váhom za obdobie IV. štvrťrok 2016
6. Návrh na schválenie Záverečného účtu Obce Kráľová nad Váhom za rok 2015
7. Návrh na schválenie Záverečného účtu Obce Kráľová nad Váhom za rok 2016
8. Návrh rozpočtu obce na roky 2017-2019
9. Návrh na schválenie Všeobecného záväzného nariadenia Obce Kráľová nad Váhom č. 1/2017 o poskytovaní dotácií z rozpočtu obce
10. Návrh na schválenie predaja pozemku – Lukáš Petro, Kráľová nad Váhom 311
11. Správa hlavného kontrolóra o výsledku finančnej kontroly č. 7/2017 – kontrola postupu obce pri dodržiavaní platnej legislatívy v nadväznosti na Rozhodnutie Sociálnej poisťovne, ústredie č. 53070419400, zo dňa 27.07.2016 vo veci neprávom vyplatenej sumy vo výške 1970,26 €
12. Záver

Starosta obce sa nakoniec opýtal, či má niekto ešte návrh na doplnenie, alebo pripomienky k programu.

Nakoľko poslanci OZ nemali návrhy a pripomienky prijali:

**Uznesenie číslo: 19c/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**program zasadnutia obecného zastupiteľstva.**

*Prezentácia: 7 poslancov OZ*

*Za schválenie programu hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Ing. Štefan Vincze, Bc. Tibor Vincze, Atila Forró*

1. **Informácia o plnení uznesení z predchádzajúceho zasadnutia OZ**

**Štefan Bencze, kontrolór obce** vypracoval správu o kontrole plnenia uznesení z 18. zasadnutia OZ, ktoré sa konalo 22. marca 2017. Správa bola doručená aj poslancom OZ. V krátkosti zhrnul obsah správy. Na 18. zasadnutí OZ bolo prijatých 18 uznesení, z ktorých je 17 splnených a 1 uznesenie bolo zaradené do priebežne splnených (viacročný rozpočet). Nesplnené sú 3 uznesenia z minulých zasadnutí:

* uznesenie č. 101/2015-OZ – aktualizácia zásad hospodárenia a nakladania s majetkom obce;
* uznesenie č. 39/2016-OZ – rokovanie o možnostiach a podmienkach zámeny pozemkov – predajňa COOP Jednota s. d. a pripravenie návrhu zámennej zmluvy;
* uznesenie č. 83/2016-OZ – rokovanie o vysporiadaní pozemku (Ing. A. Beneš).

Medzi priebežne plnené uznesenia sú zaradené:

-209-

* uznesenie č. 57/2016-OZ – účasť obce v programe „Cezhraničná spolupráca HU – SK v oblasti rozvoja turistiky;
* uznesenie č. 56/2016-OZ – podanie žiadosti o dotáciu z Environmentálneho fondu;
* uznesenie č. 36/2014-OZ – predaj pozemku pre G. Szabovú
* uznesenie č. 47/2016-OZ – záverečný účet obce za rok 2015 a uznesenie č. 6/2017-OZ – rozpočet obce za roky 2017-2019 sú bodom na dnešnom zasadnutí

**RNDr. Ferenc Bergendi, starosta obce** – k uzneseniam dodal, že

* so zástupcami COOP Jednota už prebehli rokovania. Boli predložené návrhy na prestavbu budovy, ktoré boli zo strany obce pripomienkované a budú doplnené. Návrh zámennej zmluvy bude vypracovaný a predložený na prerokovanie;
* v rámci programu „Cezhraničná spolupráca SK – HU v oblasti rozvoja turistiky“ – obec sa zapojí do druhého kola;

**Ondrej Kožuch, poslanec OZ** – navrhol vyzvať p. Szabovú, či ešte má záujem o kúpu pozemku

**Ing. Eliška Vargová, poslankyňa OZ** – k uzneseniu č. 56/2016-OZ dodala, že ak bola podaná žiadosť o dotáciu, už netreba uvádzať, ako priebežne plnené

Po prerokovaní poslanci OZ prijali:

**Uznesenie číslo: 20/2017-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**Správu kontrolóra obce č. 9/2017 – kontrola plnenia uznesení zo 18. zasadnutia Obecného zastupiteľstva v Kráľovej nad Váhom konaného dňa 22. marca 2017**

*Prezentácia: 7 poslancov OZ*

*Správu brali na vedomie 7 poslanci OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Ing. Štefan Vincze, Bc. Tibor Vincze, Atila Forró*

1. **Správa hlavného kontrolóra o výsledku finančnej kontroly č. 5/2017 – kontrola príjmov, výdavkov a finančných operácií obce, hospodárenie a nakladanie s majetkom a majetkovými právami Obce Kráľová nad Váhom za obdobie III. štvrťrok 2016**

Správa bola doručená poslancom OZ na preštudovanie. Správu prerokovala finančná komisia na svojom zasadnutí dňa 9.5.2017. Kontrolór obce v krátkosti zhrnul obsah správy: kontrolou boli overené všetky pokladničné doklady a účtovné záznamy na bankových účtoch obce za III. Q 2016. Príjmami pokladne boli prevažne: nájomné za kultúrny dom, miestne dane a poplatok za komunálny odpad, úhrada za opatrovateľskú službu, atď. Výdavkami boli za náplne do tlačiarne, čistiace potreby, vrecia do košov, vrecia na triedený odpad, atď. Príjmami na účte boli úhrady miestnych daní a poplatkov podľa VZN, dotácia z ÚPSVaR, podielové dane, príjem finančných prostriedkov na spoločný stavebný úrad, dotácie na prenesený výkon štátnej správy, atď. Výdavkami na účte boli telekomunikačné úhrady, za vedenie účtovníctva, odber pohonných hmôt, koncesia, atď.

Kontrolór obce vyzdvihol body správy ku ktorým členovia finančnej komisie mali pripomienky:

* nájom za kultúrny dom - na základe čoho bol kultúrny dom prenajatý a vznikli príjmy za prenájom, ak nájomná zmluva nebolo vyhotovená a uverejnená na web stránke obce;
* vrecia na triedený odpad - podľa informácií, ktoré majú členovia komisie, vrecia na triedený odpad má hradiť spoločnosť zabezpečujúca zber a zhodnocovanie separátov – prečo obec hradí tieto výdavky;

-210-

* v rámci výdavkov sa opakovane objavuje záväzková provízia, ktorá zrejme vyplýva z nečerpania kontokorentného úveru. Komisia žiada kontrolóra obce o preverenie výšky tohto poplatku, aby zastupiteľstvo mohlo vyhodnotiť efektívnosť kontokorentného úveru, ktorý sa podľa slov kontrolóra obce v uplynulých dvoch rokoch vôbec nebol čerpaný;
* komisia upozorňuje, že by sa faktúry v zmysle platných zmlúv mali hradiť z toho účtu, ktorý je uvedený v rámci tej ktorej zmluvy a nie hradiť jednu faktúru z jedného účtu a inú z iného účtu obce. Ako príklad bola uvedená úhrada faktúr pre spoločnosť Magna Energie;
* komisia odporúča prehodnotiť opodstatnenosť výdavkov na odbornú tlač – Poradca podnikateľa, keďže obec nepodniká, radšej obstarať odbornú tlač týkajúcu sa činnosti samosprávy, ak je to žiaduce;
* Komisia odporúča pristúpiť k reštrukturalizácií úverov obce, pretože v súčasnosti banky ponúkajú oveľa lepšie podmienky financovania.

Starosta obce k pripomienkam dodal:

* nájom kultúrneho domu – nájomné je stanovené v zmysle VZN, v ktorom je stanovená výška, podmienky nájmu. Je to na zváženie, ako bude obec administrovať prenájom, nakoľko sú prípady keď príde občan na poslednú chvíľu, že zajtra potrebuje kultúrny dom, vtedy nemáme čas urobiť, zverejniť zmluvu;
* vrecia na triedený odpad – dovtedy obec kupovala vrecia, kým nemala podpísanú zmluvu so spoločnosťou A. S. A.
* odborná tlač Poradca podnikateľa – už obec zrušila dodávanie. V správe uvedená suma je nedoplatok z roku 2015

Po prerokovaní poslanci OZ prijali:

**Uznesenie číslo: 21/2017-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**Správu kontrolóra obce č. 5/2017 – kontrola príjmov, výdavkov a finančných operácií obce, hospodárenie a nakladanie s majetkom a majetkovými právami Obce Kráľová nad Váhom za obdobie: III. štvrťrok 2016 (01.07.2016 – 30.09.2016)**

*Prezentácia: 7 poslancov OZ*

*Správu brali na vedomie 7 poslanci OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Ing. Štefan Vincze, Bc. Tibor Vincze, Atila Forró*

1. **Správa hlavného kontrolóra o výsledku finančnej kontroly č. 6/2017 – kontrola príjmov, výdavkov a finančných operácií obce, hospodárenie a nakladanie s majetkom a majetkovými právami Obce Kráľová nad Váhom za obdobie IV. štvrťrok 2016**

Správa bola doručená poslancom OZ. Správu prerokovala komisia finančná. Kontrolór obce v krátkosti zhrnul obsah správy:

* za kontrolované obdobie boli preverené pokladničné operácie, pohyby na bankových účtoch obce, plnenie rozpočtu k 31.12.2016;
* medzi výdavkami z pokladne je uvedená pôžička na základe zmluvy – starosta obce k pôžičke dodal, že to bola poskytnutá pôžička na základe dohody pre jedného občana našej obce na financovanie pohrebu a už pôžička je splatená;
* kontrolou čerpania rozpočtu bolo zistené, že vo výdavkovej časti rozpočtu pri viacerých rozpočtových položkách došlo k prekročeniu schváleného rozpočtu resp. k čerpaniu takých položiek, ktoré orgánom verejnej správy neboli schválené. Obec za účelom zabezpečenia vyrovnanosti rozpočtu vykonala 5 rozpočtových opatrení s 233 zmenami;

-211-

**Ing. Eliška Vargová, poslankyňa OZ** – pripomienkovala a upozornila, že by faktúry v zmysle platných zmlúv mali hradiť z toho účtu, ktorý je uvedený v rámci tejto zmluvy a nie hradiť jednu faktúru z jedného účtu a inú z iného účtu obce. Ako príklad uviedla úhradu faktúr za rekonštrukciu budovy márnice. Jedna faktúra je uhradená z účtu vo VÚB a druhá z účtu Prima banky.

**RNDr. Ferenc Bergendi, starosta obce** – k úhrade faktúr dodal, že jedna časť faktúry bola uhradená z účtu na ktorú obec dostala dotáciu a druhá časť bola uhradená z účtu na ktorej obec mala finančná prostriedky na úhradu vlastnej časti.

Po prerokovaní poslanci OZ prijali:

**Uznesenie číslo: 22/2017-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**Správu kontrolóra obce č. 6/2017 – kontrola príjmov, výdavkov a finančných operácií obce, hospodárenie a nakladanie s majetkom a majetkovými právami Obce Kráľová nad Váhom za obdobie: IV. štvrťrok 2016 (01.10.2016 – 31.12.2016)**

*Prezentácia: 7 poslancov OZ*

*Správu brali na vedomie 7 poslanci OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Ing. Štefan Vincze, Bc. Tibor Vincze, Atila Forró*

1. **Návrh na schválenie Záverečného účtu Obce Kráľová nad Váhom za rok 2015**

Návrh záverečného účtu Obce Kráľová nad Váhom za rok 2015 a Odborné stanovisko hlavného kontrolóra k záverečnému účtu Obce Kráľová nad Váhom za rok 2015 boli doručené poslancom OZ a boli prerokované na zasadnutí finančnej komisie. **Kontrolór obce,** **Štefan Bencze** v krátkosti zhrnul obsah správy (viď. záznam na DVD). V závere správy navrhuje obecnému zastupiteľstvo prijať záverečný účet obce za rok 2015 s výhradami. V správe je uvedené odôvodnenie k výhradám v 4 bodoch aj s opatreniami:

* návrh záverečného účtu nebol prerokovaný a schválený v zákonom stanovenej lehote (30.6.2016) – nezávislý audítor v súlade so zákonom o rozpočtových pravidlách porušenie zákona písomne oznámi ministerstvu financií;
* k 31.12.2015 nebola vykonaná inventarizácia majetku, čím došlo k porušeniu zákona o účtovníctve – vykonať mimoriadnu inventarizáciu majetku obce so stavom k 31.12.2015 (bola už vykonaná);
* vo finančných výkazoch účtovnej závierky za rozpočtový rok 2015 boli zistené významnejšie rozdiely pri oprávok k stavbám, medzi stavmi vo výkazoch a v hlavnej knihe a pri úrčení výšky bankových úverov a výpomocí – v spolupráci účtovníckej firmy s odborným útvarom nezávislého audítora odstrániť vzniknuté významné rozdiely vo finančných výkazoch;
* za obdobie október – december 2015 na bankových účtovných záznamoch nebola vykonaná administratívna finančná kontrola – prísnejšie dodržiavať zákon o finančnej kontrole a audite, metodického usmernenia MF SR a vnútornej smernice obce o finančnej kontrole.

Ak sa záverečný účet za rok 2015 a celoročné hospodárenie obce schvaľuje s výhradami, tak v zmysle zákona o rozpočtových pravidlách obecné zastupiteľstvo je povinné prijať opatrenia na nápravu nedostatkov

**Ing. Eliška Vargová, poslankyňa OZ** – dodala, že na zasadnutí komisie v prítomnosti kontrolóra obce prerokovali záverečný účet aj správu k nej. Komisia nesúhlasí s predloženým návrhom uznesenia o rozdelení prebytku hospodárenia, nakoľko prostriedky fondu opráv a sociálneho fondu majú byť vylúčené z prebytku, sú to účelovo určené prostriedky. Následne sa z prebytku ako prvé má vykryť

-212-

saldo finančných operácií a následne by sa malo 10 % určiť na rezervný fond a zbytok navrhuje komisia viazať na kapitálové výdavky rekonštrukcie miestnej komunikácie. Žiadala kontrolóra obce o vysvetlenie, a aby navrhol presné čísla rozdelenia prebytku hospodárenia za rok 2015 do uznesenia.

Rozprava ohľadom hospodárskeho výsledku, tvorbe/výšky rezervného fondu, fondu opráv, sociálneho fondu a viazania zbytku na kapitálové výdavky. Počas rozpravy **Ing. Štefan Vincze, poslanec OZ** navrhol prestávku, počas ktorej sa vypočítajú sumy na doplnenie v uznesení, aby OZ mohlo schváliť záverečný účet za rok 2015. **Ing. Eliška Vargová, poslankyňa OZ,** navrhla opraviť záverečný účet, nakoľko je tam matematická chyba pri výpočte percenta plnenia pri dani za nevýherné hracie prístroje; v časti príspevky za spoločný stavebný úrad je uvedené, že obec vykonáva vyúčtovanie príjmov a výdavkov spoločného stavebného úradu, avšak doposiaľ obec vyúčtovanie nevykonala podľa informácií od kontrolóra obce; v rámci časti V. finančné usporiadanie voči právnickým a fyzickým osobám-podnikateľom je uvedené skutočné čerpanie dotácií pre šport a kultúru, avšak na tieto v roku 2015 neboli uzatvorené zmluvy, teda napriek tomu, že ich schválilo obecné zastupiteľstvo, dotácie boli poskytnuté v rozpore s platným VZN; v časti bilancia aktív a pasív je potrebné, aby obecný úrad upresnil dôvod medziročného tristo tisícového poklesu dlhodobého hmotného majetku, pričom počas roku nedošlo k odpredaju ani vyradeniu majetku v danej hodnote, naopak došlo k realizácii rekonštrukcie domu kultúry vo výške vyše dvestotisíc EUR, teda mal po zaradení investície do majetku nastať nárast hodnoty majetku v rámci aktív. (viď. záznam na DVD)

Po prestávke poslanci OZ prijali:

**Uznesenie číslo: 23/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**celoročné hospodárenie Obce Kráľová nad Váhom za rok 2015 s výhradami a opatreniami:**

1. **Návrh záverečného účtu obce za rok 2015 nebol prerokovaný a schválený v zákonom stanovenej lehote t. j. do 30.06.2016, čím došlo k porušeniu § 16 ods. 12 zákona č. 583/2004 Z. z. o rozpočtových pravidlách územnej samosprávy v znení neskorších predpisov.**

Opatrenie: nezávislý audítor v súlade s § 16 ods. 4 zákona o rozpočtových pravidlách porušenie zákona písomne oznámi ministerstvu financií

1. **K 31.12.2015 nebola vykonaná inventarizácia majetku, záväzkov a rozdielu majetku a záväzkov, a účtovná jednotka je nepreukázateľná, čím došlo k porušeniu § 29 ods. 2 a § 8 ods. 4 zákona č. 431/2002 Z. z. o účtovníctve v znení neskorších predpisov.**

Opatrenie: v súlade s ustanovením § 29 ods. 2 zákona o účtovníctve vykonať mimoriadnu inventarizáciu majetku obce so stavom k 31.12.2015.

1. **Auditom finančných výkazov účtovnej závierky za rozpočtový rok 2015 boli zistené významnejšie rozdiely pri oprávok k stavbám, medzi stavmi vo výkazoch a v hlavnej knihe a pri určení výšky bankových úverov a výpomocí.**

Opatrenie: odstrániť vzniknuté významné rozdiely vo finančných výkazoch a to v spolupráciúčtovníckej firmy s odborným útvarom nezávislého audítora.

1. **Vnútornou kontrolnou činnosťou bolo zistené, že za obdobie október - december 2015 na bankových účtovných záznamoch (vrátane príloh) nebola vykonaná administratívna finančná kontrola, čím došlo k porušeniu príslušných ustanovení zákona č. 502/2001 Z. z. o finančnej kontrole a vnútornom audite.**

Opatrenie: prísnejšie dodržiavanie zákona č. 357/2015 Z. z. o finančnej kontrole a audite, ktorý je účinný od 01.01.2016, Metodického usmernenia MF SR sekcie auditu a kontroly č. MF/010871/20161411 o finančnej kontrole v platnosti od 01.08.2016 a vnútornej smernice obce o finančnej kontrole.

-213-

1. **Návrh záverečného účtu za rok 2015 na strane 4 v bode II/1 písm. f./ - daň za nevýherné hracie automaty nesprávne uvádza percentuálne plnenie tejto dane ( 31,50 % ). Správne percentuálne plnenie za daň za nevýherné automaty je 89,36 %.**

Opatrenie: opraviť nesprávne uvedený údaj v Návrhu záverečného účtu za rok 2015

1. **Bilancia aktív a pasív vykazuje medziročný pokles výšky hmotného majetku; stav k 31.12.2014 – 2,959.341,14 €, stav k 31.12.2015 – 2,653.113,97 €; pokles o 306.227,17 €, pričom v roku 2015 nedošlo k odpredaju ani vyradeniu majetku v takejto hodnote, naopak došlo k realizácii rekonštrukcie domu smútku a k 31.12.2015 malo dôjsť k nárastu majetku.**

Opatrenie: v súlade s ustanovením § 29 ods. 2 zákona č. 431/2002 Z. z. o účtovníctve v znení neskorších predpisov, vykonať mimoriadnu inventarizáciu majetku so stavom k 31.12.2015 a vykonať úpravu finančných výkazov v súlade s výsledkami mimoriadnej inventarizácie.

1. **Návrh záverečného účtu za rok 2015 na strane 9 v bode V. písm. c/ uvádza finančné usporiadanie vzťahov voči právnickým osobám a fyzickým osobám – podnikateľom v zmysle zákona o rozpočtových pravidlách územnej samosprávy. Dotácie podľa čl. 9 ods. 2 VZN o dotáciách z rozpočtu obce sa poskytujú na základe „Zmluvy o poskytnutí dotácie z rozpočtu obce“. V roku 2015 zmluvy o poskytovaní dotácie z rozpočtu obce neboli uzatvorené a ani zverejnené na webovej stránke obce.**

Opatrenie: v súlade so zmenou zákona o rozpočtových pravidlách územnej samosprávy aktualizovať všeobecné záväzné nariadenie o dotáciách z rozpočtu obce a zmluvy o poskytnutí dotácie z rozpočtu obce v súlade s príslušnými ustanoveniami zákona o slobodnom prístupe k informáciám zverejňovať na webovej stránke obce.

1. **Návrh záverečného účtu za rok 2015 na strane 5 v bode II/2 písm. c./ - príspevky na spoločný stavebný úrad uvádza percentuálne plnenie na 78,95 %, pri schválených príjmoch 12.200,00 € a skutočnosti 9.631,70 €. Na základe Zmluvy o zriadení spoločného stavebného úradu, Obec Kráľová nad Váhom (sídlo spoločného stavebného úradu) vyúčtovanie skutočných príjmov a výdavkov vykonané do 31.01 nasledujúceho roka. Nízke percentuálne plnenie potvrdzuje, že príspevky (alikvotné podiely obcí), neboli uhradené podľa termínu uvedeného v  zmluve t. j. do 8-ho dňa nasledujúceho mesiaca a nebolo vykonané vyúčtovanie príjmov a výdavkov za rok 2014 a 2015.**

Opatrenie: vykonať vyúčtovanie skutočných príjmov a výdavkov a nedoplatkov jednotlivých obcí na spoločný stavebný úrad za rok 2014 a 2015 (nedoplatky za rok 2014 činia – 624,09 € a za rok 2015 3.558,49 € ).

**a**

**rozdelenie prebytku hospodárenia za rok 2015 takto:**

1. **do rezervného fondu sa pridelí 10 % prebytku vo výške 11.761,65 €,**
2. **zostatok prebytku, po znížení povinne tvorených fondov so zákonom stanovenej výške, budú účelovo viazané na kapitálové výdavky – na rekonštrukciu miestnych komunikácií v ďalšom rozpočtovom roku**

*Prezentácia: 7 poslancov OZ*

*Celoročné hospodárenie obce za rok 2015 schválilo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Ing. Štefan Vincze, Bc. Tibor Vincze, Atila Forró*

1. **Návrh na schválenie Záverečného účtu Obce Kráľová nad Váhom za rok 2016**

Návrh záverečného účtu obce a stanovisko kontrolóra obce k záverečnému účtu boli doručené poslancom OZ. Predmetné materiály boli prerokované na zasadnutí finančnej komisie.

**Ing. Eliška Vargová, poslankyňa OZ a predsedníčka finančnej komisie** - predniesla stanovisko komisie k návrhu záverečného účtu za rok 2016:

-214-

* komisia upozorňuje na veľmi nízke plnenie príjmov za dane z bytov, čo bolo na úrovní 31,77 % rozpočtu. Členovia komisie nerozumejú prečo sa nedal pripraviť návrh rozpočtu na danej položke presne, keď počet bytov je jasný a aj sadzby sa nemenili. Z toho vyplýva, že buď neboli zaplatené dane, alebo bol nesprávny návrh rozpočtu;
* záverečný účet neobsahuje informáciu o tom, kde bol zahrnutý príjem zaplatený ako škoda obce bývalou zamestnankyňou;
* v časti príspevky za spoločný stavebnú úrad príjmy boli plnené na úrovni 82,01 %. Podľa informácií od kontrolóra obce obec doposiaľ nevykonala vyúčtovanie príjmov a výdavkov spoločného stavebného úradu, preto komisia žiada kontrolóra obce o vyčíslenie škody obce za nesplnenie si povinnosti riadne avšak je potrebné predložiť vyúčtovanie za rok 2016 pre obce združené v spoločnom stavebnom úrade;
* za účelom vyrovnanosti rozpočtu, dodržiavania účelnosti a správnosti príjmov a výdavkov bolo vykonaných vyše 200 úprav a napriek tomu boli rozpočtované prostriedky prečerpané, teda neboli dodržané rozpočtové disciplíny;
* komisia nesúhlasí s predloženým návrhom uznesenia o rozdelení prebytku hospodárenia.

Nakoľko v zmysle zákona o rozpočtových pravidlách obec má predložiť záverečný účet za rok 2016 na schválenie obecnému zastupiteľstvu do 30.6.2017, poslankyňa OZ navrhla odročiť rokovanie o predmetných materiáloch, materiály prepracovať, vypracovať nový návrh uznesenia na rozdelenie prebytku hospodárenia.

Po návrhu poslanci OZ prijali:

**Uznesenie číslo: 24/2017-OZ**

**Obecné zastupiteľstvo v Kráľovej nad Váhom**

**o d r o č i l o**

**rokovanie o záverečnom účte obce za rok 2016**

*Prezentácia: 7 poslancov OZ*

*Za odročenie hlasovalo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Ing. Štefan Vincze, Bc. Tibor Vincze*

*Zdržal sa 1 poslanec OZ: Atila Forró*

1. **Návrh rozpočtu obce na roky 2017-2019**

Prepracovaný návrh rozpočtu a zmeny zapracované do návrhu rozpočtu boli doručené poslancom OZ. Návrh bol prerokovaný na zasadnutí finančnej komisie.

**Ing. Eliška Vargová, poslankyňa OZ a predsedníčka finančnej komisie** – informovala prítomných o pripomienkach členov komisie:

* v predošlom predloženom návrhu rozpočtu zistené nedostatky boli odstránené len čiastočne/kozmeticky. V rámci kapitálového rozpočtu bola požiadavka, aby v rámci bežnej časti rozpočtu boli hľadané ďalšie úspory tak, aby do kapitálovej časti rozpočtu boli zapracované aj výdavky na rekonštrukciu cestnej komunikácie a jej projektovú dokumentáciu;
* prebytok hospodárenia bol zahrnutý do kapitálového rozpočtu na rekonštrukciu ul. Poštovej;
* v kapitálovom rozpočte plánované prostriedky na rekonštrukciu starej pošty vo výške 9 000,- EUR zrušiť a pridať na rekonštrukciu Poštovej ulice;
* návrh rozpočtu zahŕňa aj prevod finančných prostriedkov z minulých rokov vo výške 49 380,- EUR, to nie je reálne číslo;
* nakoľko v rámci zmien v príjmovej časti – predaj výrobkov a služieb – je uvedené, že sa navyšujú z dôvodu uskutočnenie fakturácie za výdavky na nájomné byty – spoločné priestory,

-215-

čo sa doposiaľ nerealizovalo, komisia žiada kontrolóra obce vyčísliť škodu obce spôsobenú zanedbávaním povinnosti pri správe nájomných bytov.

Komisia neodporúča návrh rozpočtu schváliť. Odporúča prehodnotenie výdavkovej časti a vyčlenenie kapitálových výdavkov podľa predchádzajúcich odporúčaní komisie a odporúča prehodnotiť účasť obce v projekte Interreg, keďže žiadosť nebola predložená v termíne uzávierky v minulom roku.

**RNDr. Ferenc Bergendi, starosta obce** – poznamenal, že doteraz zaužívanou praxou bolo, že ušetrené prostriedky z rozpočtu sme zvyčajne používali na úhradu spoluúčasti (spravidla 5%) na získané akcie. V súčasnom období časť obecného zastupiteľstva nás tlačí takéto ušetrené prostriedky použiť pre investičné resp. rekonštrukčné akcie, ktorých objem aj tak na navrhované akcie (rekonštrukcia Poštovej ulici) nepostačujú

**Ing. Eliška Vargová, poslankyňa OZ** – sa informovala, že o aké akcie sa jedná, či už bol predložený nejaký návrh čo sa týka spolufinancovania, ktoré obecné zastupiteľstvo neschválil. My hľadáme prostriedky na to, čo je dôležité. Čo ste dali Vy do návrhu rozpočtu okrem Interregu, prečo tam nie sú uvedené iné akcie? Povedzte kde sú tie prostriedky, ktoré sme zobrali a boli by potrebné na 5%?!

**RNDr. Ferenc Bergendi, starosta obce** – v súčasnom období sú zase vypísané výzvy na predloženie žiadosti o dotácie

**Ing. Eliška Vargová, poslankyňa OZ** - už viackrát bolo povedané, že projekty sa dajú predložiť aj keď je rozpočtové provizórium.

Rozprava a výmena názorov medzi prítomnými ohľadom predloženia projektov, spolupráci obce a obecného zastupiteľstva, šíriacich sa správ v obci (viď. záznam na DVD)

Po rozprave sa starosta obce opýtal čo s tým rozpočtom, stiahnuť, odročiť rokovanie o rozpočte, alebo ho dať na schválenie? Bolo by dobré konkretizovať tie zdroje, kde by sme mali ušetriť, lebo rozpočtované prostriedky sú reálne

**Ing. Eliška Vargová, poslankyňa OZ** – boli vymenované argumenty, nech každý hlasuje podľa svojho presvedčenia

Starosta obce dal na hlasovanie návrh rozpočtu:

*Za schválenie rozpočtu hlasoval 1 poslanec OZ: Atila Forró*

*Proti schváleniu hlasovali 5 poslanci OZ: Ing. Imrich Kovács, Ondrej Kožuch, Ing. Eliška Vargová, Ing. Štefan Vincze, Bc. Tibor Vincze*

*Zdržal sa hlasovania 1 poslanec OZ: Ing. Ladislav Adamkó*

**Uznesenie číslo: 25/2017-OZ**

**Obecné zastupiteľstvo v Kráľovej nad Váhom**

**n e s c h v á l i l o**

**rozpočet Obce Kráľová nad Váhom na roky 2017-2019**

1. **Návrh na schválenie Všeobecného záväzného nariadenia Obce Kráľová nad Váhom č. 1/2017 o poskytovaní dotácií z rozpočtu obce**

Na základe poslaneckého návrhu bol vypracovaný návrh nového VZN o poskytovaní dotácií z rozpočtu obce. Návrh bol zverejnený na úradnej tabuli dňa 25. apríla 2017 a doručený poslancom OZ.

**RNDr. Ferenc Bergendi, starosta obce** – informoval prítomných, že poslankyňa OZ, Mgr. Hajnalka Oláh, pred zasadnutím OZ odovzdala podľa nej opravený návrh VZN

-216-

**Ing. Eliška Vargová, poslankyňa OZ a predsedníčka finančnej komisie** – na zasadnutí komisie bol návrh VZN prerokovaný a členovia odporúčajú upraviť, doplniť VZN podľa pripomienok uvedených v zápisnici zo zasadnutia komisie, ktoré v krátkosti vymenovala.

Po informáciách a prerokovaní poslanci OZ prijali:

**Uznesenie číslo: 26/2017-OZ**

**Obecné zastupiteľstvo v Kráľovej nad Váhom**

**o d p o r u č i l o**

**návrh VZN prepracovať a prerokovať v Komisií školstva, kultúry, sociálnych vecí a informovanosti**

*Prezentácia: 7 poslancov OZ*

*Prepracovanie návrhu VZN odporučilo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Ing. Štefan Vincze, Bc. Tibor Vincze,*

*Zdržal sa hlasovania 1 poslanec OZ, Atila Forró*

1. **Návrh na schválenie predaja pozemku – Lukáš Petro, Kráľová nad Váhom 311**

Dňa 22.3.2017 Obecné zastupiteľstvo Kráľovej nad Váhom schválilo zámer predaja pozemku parcely „C“, parc. č. 796/41, zastavané plochy o výmere 13 m², za cenu 12,00 €/m². Zámer predaja bol zverejnený na webstránke obce a na úradnej tabuli dňa 23.3.2017

Podľa schváleného zámeru poslanci OZ prijali:

**Uznesenie číslo 27/2017-OZ**

**Obecné zastupiteľstvo v Kráľovej nad Váhom**

**s c h v á l i l o**

**predaj novovytvoreného pozemku parcely registra „C“, parc. č. 796/41, zastavané plochy, o výmere 13 m², odčleneného z pozemku parcely registra „C“ parc. č. 796/1, zastavané plochy, v k. ú. Kráľová nad Váhom, vedené na LV č. 964 na Okresnom úrade, katastrálny odbor Šaľa, výlučne vo vlastníctve Obce Kráľová nad Váhom, odčlenené s Geometrickým plánom č. 19/2017, vypracovaným GEA s. r. o., Geodetická kancelária, Janka Kráľa 35, 949 01 Nitra, overený Okresným úradom, katastrálny odbor Šaľa pod číslom G1 114/2017, dňa 3.4.2017, pre Lukáš Petro, rod. Petro, nar. 7.10.1986 a Lenka Petrová Túrociová, rod. Túrociová, nar. 14.2.1989 obaja bytom Kráľová nad Váhom 311, z dôvodu hodného osobitného zreteľa v zmysle § 9a ods. 8, písm. e) zákona č. 138/1991 Zb. o majetku obcí v znení neskorších predpisov, za cenu 12,-€/m².**

**Dôvodom osobitného zreteľa je zámer občanov vysporiadať vlastníctvo pozemkov podľa skutočnej držby.**

*Prezentácia: 7 poslancov OZ*

*Predaj pozemku schválilo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Ing. Štefan Vincze, Bc. Tibor Vincze, Atila Forró*

1. **Správa hlavného kontrolóra o výsledku finančnej kontroly č. 7/2017 – kontrola postupu obce pri dodržiavaní platnej legislatívy v nadväznosti na Rozhodnutie Sociálnej poisťovne, ústredie č. 53070419400, zo dňa 27.07.2016 vo veci neprávom vyplatenej sumy vo výške 1970,26 €**

Správa bola doručená poslancom OZ. Kontrolór obce v krátkosti zhrnul obsah správy. Na záver správy odporúča štatutárnym orgánom – starostovi obce určiť mieru zavinenia bývalou zamestnankyňou obecného úradu na vzniknutej škode, a podľa príslušných ustanovení platnej legislatívy zahájiť vymáhanie škody obce.

-217-

**Ing. Eliška Vargová, poslankyňa OZ a predsedníčka finančnej komisie** – dodala, že členovia finančnej komisie súhlasia so závermi kontrolóra obce.

**RNDr. Ferenc Bergendi, starosta obce** – informoval prítomných, že si vyžiadal stanovisko právnika ohľadom vymáhania škody obce, nakoľko sme zistili ešte aj iné nedostatky, ktoré môžeme identifikovať ako škodu obce. Právnik odporúča ako prvý krok sa pokúsiť o mimosúdne riešenie, a ak by pokus o mimosúdne riešenie tejto veci nebol úspešný, tak je potrebné zo strany obce uplatniť si vzniknutú škodu v príslušnom občianskoprávnom konaní. Taktiež je na mieste zvážiť, prípadne využiť príslušné inštitúty trestného práva. Stanovisko právnika nezverejníme kým sa neuvidí, vec sa dá vyriešiť mimosúdne. Až sa nepodarí, tak budeme postupovať zmysle zákonov o vymáhaní. O výsledkoch Vás budem informovať.

**Štefan Bencze, kontrolór obce** – dodal, že škoda obce sa skladá z viacerých častí, ako pokuta od Sociálnej poisťovne, úhrady na účet manžela bývalej zamestnankyne a odvody za neprávom vyplácané odmeny a dohody

Po informáciách poslanci OZ prijali:

**Uznesenie číslo 28/2017-OZ**

**Obecné zastupiteľstvo v Kráľovej nad Váhom**

**b e r i e n a  v e d o m i e**

**Správu hlavného kontrolóra o výsledku finančnej kontroly č. 7/2017 – kontrola postupu obce pri dodržiavaní platnej legislatívy v nadväznosti na Rozhodnutie Sociálnej poisťovne, ústredie č. 53070419400, zo dňa 27.07.2016 vo veci neprávom vyplatenej sumy vo výške 1970,26 €**

*Prezentácia: 7 poslancov OZ*

*Správu brali na vedomie 7 poslanci OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Ing. Štefan Vincze, Bc. Tibor Vincze, Atila Forró*

1. **Záver**

Na záver poslanci OZ sa dohodli o termíne ďalšieho zasadnutia obecného zastupiteľstva t. j. 7.6.2017.

**Ing. Eliška Vargová, poslankyňa OZ a predsedníčka finančnej komisie** – členovia komisie žiadajú kontrolóra obce o vyčíslenie všetkých výdavkov obce (mzdové a materiálne) spojených so zabezpečovaním zberu separovaného odpadu zamestnancami obce

Nakoľko prítomní už nemali žiadne pripomienky **starosta obce RNDr. Ferenc Bergendi** zasadnutie obecného zastupiteľstva ukončil a súčasne poďakoval prítomným za ich účasť.

RNDr. Ferenc Bergendi Ing. Imrich Kovács

starosta obce

Ondrej Kožuch